Avvonaine uinduallikko - laiteh, kuduas vezikartu on pihal. Umbinaine uinduallikko – laiteh, kuduas vezikartu (vezikartat) on levon al. Kompleksu-uinduallikos on avvonazet dai umbinazet vezikartat. Muuttui uinduallikko – laiteh, kuduas vezikartu monimutkazien rakendehien avul voi olla kui avvonazennu, mugai umbinazennu, se rippuu vuvvenaijjas. Mobiiline uinduallikko on moine laiteh, kuduadu voibi siirellä yhtes sijas toizeh. Uinduallikot tarkoituksen puoles: Sportu-uinduallikolois harjaitellah uidajii, niilöis piätäh uindukilboi. Kezoiuinduallikkoh kävväh kylbiemäh kezoidu da parandamah tervehytty. Lapsien uinduallikot ollah školis da lapsien päivykodilois. Niilöis lapset lujendetah omua tervehytty, harjavutah vedeh. Segauiduallikkolois on eri ozua, kus voibi harjavuo uidamah dai kylbie kezoidu. Hyppävysuinduallikos opastutah hyppiamäh vedeh.